कांग्रेस नेता संजय शुक्ला ने नईदुनिया से चर्चा में कहा कि एक नंबर विधानसभा का टिकट बिक गया है। प्रभारी महासचिव दीपक बाबरिया इसके लिए जिम्मेदार हैं। मेरी पत्नी अंजली निर्दलीय चुनाव लड़ेंगी। वे नौ नवंबर को सुबह 11 बजे नामांकन भरेंगी। उधर, पिछली बार निर्दलीय चुनाव लड़ चुके कमलेश ने इस बार भी बागी उम्मीदवार के रूप में चुनावी मैदान में उतरने की घोषणा की है। पिछली बार निर्दलीय चुनाव लड़ने वाले कमलेश दूसरे स्थान पर रहे थे। इसका नुकसान कांग्रेस को हुआ था और पार्टी का आधिकारिक उम्मीदवार तीसरे स्थान पर खिसक गया था। कमलेश ने इशारों में आरोप लगाया कि टिकट बंटवारे में लेनदेन हुआ है।